  

**„Veļas mazgātavas aprīkojuma piegāde un uzstādīšana”**

**(ID.Nr.RT2015/11-11.ERAF)**

Iepirkumu komisija ir saņēmusi pretendentu jautājumus par iepirkumu „Veļas mazgātavas aprīkojuma piegāde un uzstādīšana” (ID.Nr.RT2015/11-11.ERAF), izskatījusi tos un sniedz atbildes uz tiem.

|  |  |  |
| --- | --- | --- |
| **Nr.p.k.** | **Jautājums** | **Atbilde** |
| 1. | Lūdzam detalizētāku programmu aprakstu, kādu materiālu ir plānots mazgāt. Nevaram, diemžēl, iedomāties, kādām ir jābūt tādām specifiskām vajadzībām, jo pat lielākie mazgāšanas kombināti neizmanto pat 50 programmas.  Lai varam korekti piedāvāt. Pagaidām izskatās, ka konkursa prasībām atbilst tikai viens ražotājs, kas neatbilst konkurences principiem. | Informējam, ka veļas mazgājamās mašīnas plānots izmantot  profesionālai intensīvai lietošanai gan mācību procesā, gan lai nodrošinātu ēdnīcas, restorāna un viesnīcas pakalpojumus.  Plānots mazgāt visa veida apģērbus (kokvilna, vilna, sintētiskie  un jauktie materiāli), gultas veļa, galdauti u.c. Mācību procesā plānots izmantot dažādām grupām un programmām, temperatūrām utt., tai skaitā individuālām. Ņemot vērā minēto, programmu skaitu samazināt nav iespējams, turklāt, ņemot vērā jaunās tehnoloģijas, kuras tiek izmantotas veļas mazgājamās mašīnās, šādas prasības spēj nodrošināt daudzas jaunāko paaudžu iekārtas.  Veicot iepirkumu mērķis ir aprīkot skolu ar modernu un ilgtspējīgu aprīkojumu.  Turklāt tehnisko specifikāciju iekļautās prasības attiecībā uz veļas mazgājamām mašīnām nav vērstas uz kādu konkrētu ražotāju, tāpēc pilnībā atbilst Publisko iepirkumu likuma 2.panta 2.punktā noteiktajam mērķim nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem. |
| 2. | Lūdzam precizēt konkursa „Veļas mazgātavas aprīkojuma piegāde un uzstādīšana”, Iepirkuma id.Nr.RT2015/11-11.ERAF, tehniskās specifikācijas, jo šīs prasības ierobežo piegādātāju konkurētspēju, turklāt saskaņā ar pašreizējām specifikācijām nav iespējams piedāvāt iekārtas, kas atbilstu prasībām.  5.pozīcija „Veļas mazgājamā mašīna no nerūsējošā tērauda ar nerūsējošā tērauda tvertni”: Lūdzam samazināt pieprasīto programmu daudzumu līdz 99 programmām vai nosaukt, kuras tieši programmas ir nepieciešamas. Lūdzam norādīt maksimālo iekārtas svaru (piem.: „svars līdz 270 kg), nevis svara robežas, tā kā – jo mazāks iekārtas svars, jo labāk (mazāka slodze pamatiem, ērtāka transportēšana un tml.). Tāpat lūdzam norādīt maksimālos iespējamos izmērus (ņemot vērā iekārtām paredzēto vietu) vai norādīt maksimālo novirzi, t.i., +/- 100mm (vēlamies piedāvāt iekārtu, kuras izmēri ir 710x726x1115 mm).  6.pozīcija „Veļas žāvētājs, elektriskā apsilde”: Lūdzam samazināt pieprasīto programmu daudzumu līdz 20 programmām vai nosaukt, kuras tieši programmas ir nepieciešamas. Lūdzam samazināt prasību attiecībā uz vilkmi līdz 9 m3/min un prasību attiecībā uz karsēšanas jaudu līdz 13.5 kW, jo ar tādu jaudu pilnībā pietiek, lai izžāvētu 10 kg veļas, turklāt iekārta būtu ekonomiska. Lūdzam norādīt maksimālo iekārtas svaru (piem.: „svars līdz 230 kg), nevis svara robežas, tā kā – jo mazāks iekārtas svars, jo labāk (mazāka slodze pamatiem, ērtāka transportēšana un tml.). Tāpat lūdzam norādīt maksimālos iespējamos izmērus (ņemot vērā iekārtām paredzēto vietu) vai norādīt maksimālo novirzi (vēlamies piedāvāt iekārtu, kuras izmēri ir 795x1070x1680 mm).  9.pozīcija „Veļas gludināmais rullis”: Lūdzam samazināt prasību temperatūrai līdz 1800 C, ar tādu temperatūru ir pilnībā pietiekami, lai gludinātu dažādus audumus. Lūdzam samazināt ruļļa garumu līdz 1400 mm. Lūdzam samazināt prasību gludināšanas ātrumam līdz 3.8 m/min, jo ātrums 10 m/min ir raksturīgs tikai ražošanā izmantojamām iekārtām. Lūdzam atcelt prasību „Elektroniskā vadība ar vismaz 30 programmām; iespējams regulēt temperatūru, ātrumu”, vai norādīt, kuras tieši programmas ir nepieciešamas. Lūdzam norādīt maksimālo iekārtas svaru (piem.: „svars līdz 200 kg), nevis svara robežas, tā kā – jo mazāks iekārtas svars, jo labāk (mazāka slodze pamatiem, ērtāka transportēšana un tml.). Tāpat lūdzam norādīt maksimālos iespējamos izmērus (ņemot vērā iekārtām paredzēto vietu) vai norādīt maksimālo novirzi (vēlamies piedāvāt iekārtu, kuras izmēri ir 1840x420x1003 mm). | Informējam, ka visas iekārtas ir paredzētas profesionālai intensīvai lietošanai, kā arī izmantošanai mācību procesā.  5.pozīcija „Veļas mazgājamā mašīna no nerūsējošā tērauda ar nerūsējošā tērauda tvertni”: Programmu skaits ir būtisks, jo iekārta tiek lietota gan praktiskajā, gan mācību procesā, tāpēc nevar tikt samazināts programmu skaits. Iekārtas izmēri ir norādīti, un ir norādīta izmēru pielaide: 700x800x1050mm +/-30mm (PxDxA). Iekārtas svars raksturo iekārtas konstrukcijas, izmantoto tehnoloģiju un materiālu, tāpēc svara amplitūda, ir 250-270kg.  6.pozīcija „Veļas žāvētājs, elektriskā apsilde”: Programmu skaits ir būtisks, jo iekārta tiek lietota gan praktiskajā, gan mācību procesā, tāpēc nevar tikt samazināts programmu skaits. Iekārtas darbībai nepieciešamās pievadkomunikācijas un nepieciešamās jaudas ir iekļautas inženiertīklu projektā, tāpēc nevar tikt mainīti iekārtas noteiktie parametri. Iekārtas izmēri ir norādīti, ievērojot telpas eksplikāciju. Lai izvairītos no konkrētu iekārtu tehnisko parametru noteikšanas, ir norādīta izmēru pielaide: 800x700x1750mm +/-30mm (PxDxA). Savukārt, ņemot vērā, ka tās ir paredzētas profesionālai intensīvai lietošanai iekārtas svars raksturo iekārtas konstrukcijas, kā arī izmantoto tehnoloģiju un materiālu, tāpēc svara amplitūda ir 210-230kg.  9.pozīcija „Veļas gludināmais rullis”: Norādītie parametri – temperatūra, ruļļa garums, ātrums, vadības veids ir būtisks, jo iekārta tiek lietota gan praktiskajā, gan mācību procesā, tāpēc nevar tikt mainīts. Iekārtas izmēri ir norādīti, un ir norādīta izmēru pielaide: 2000x700x1150mm +/-30mm. (PxDxA). Iekārtai ir norādīts maksimālais svars: līdz 200kg.  Informējam, ka tā ir pasūtītāja prerogatīva izvirzīt iepirkuma procedūras dokumentos savām vajadzībām un iespējām atbilstošas, objektīvi pamatotas prasības.  Publisko iepirkumu likuma 82.panta trešās daļas piemērošanā ir jāņem vērā, ka likums izslēdz tikai nepamatotus, nevis jebkurus ierobežojumus konkurencei. Līdz ar to fakts, ka prasība ierobežo kāda noteikta piegādātāja iespējas piedāvāt iepirkumā noteiktas iekārtas, automātiski neliecina, ka prasība nepamatoti ierobežo konkurenci.  Tehnisko specifikāciju 5., 6. un 9.pozīcijā iekļautajām prasībām ir leģitīms mērķis un tās ir vērstas uz to, lai pēc iespējas nodrošinātu Publisko iepirkumu likuma 2.panta 3.punktā noteiktā mērķa ievērošanu, proti, valsts un pašvaldību līdzekļu efektīvu izmantošanu, maksimāli samazinot pasūtītāja risku. Vienlaikus norādām, ka pasūtītājam ir būtiski ne tikai iegādāties preci par izdevīgāko cenu, bet ir arī būtiski, lai iegādātā prece ilgtermiņā būtu ekonomiski izdevīga, ko šajā gadījumā sniedz iekārtas lielāka drošība, skatoties no iekārtas bezatteikuma darbības viedokļa, kā arī iekārtas iespējami plašāks pielietojums un noturība, jo iekārtas tiek paredzēts izmantot gan mācību procesa, gan darba procesa nodrošināšanai.  Turklāt tehnisko specifikāciju 5., 6. un 9.pozīcijā iekļautās prasības nav vērstas uz kādu konkrētu ražotāju, tāpēc pilnībā atbilst Publisko iepirkumu likuma 2.panta 2.punktā noteiktajam mērķim nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.  Papildus minētajam vēršam uzmanību uz to, ka ieinteresētajiem piegādātājiem ir jāņem vērā, ka tā ir pasūtītāja ekskluzīva kompetence, izvērtējot konkrētus apsvērumus, noteikt tādas prasības, kas tā ieskatā ir atbilstošas konkrētā iepirkuma priekšmeta specifikai un spēj nodrošināt efektīvu iepirkuma līguma izpildi, tai skaitā noteikt tādas prasības piegādājamajām precēm, kādas ir nepieciešamas, lai nodrošinātu šo preču piemērotību konkrētiem darba apstākļiem. Līdz ar to apstāklis, ka piegādātāja ieskatā kāda no iepirkuma procedūras dokumentā iekļautajām prasībām nav būtiska un nepieciešama, lai pasūtītājs iegādātos atbilstošo preci, vēl neliecina par to, ka šāda prasība nav atbilstoša Publisko iepirkumu likuma regulējumam.  Ievērojot minēto, tehnisko specifikāciju 5., 6. un 9.pozīcijā iekļautās prasības pilnībā atbilst Publisko iepirkumu likuma regulējumam, tāpēc izmaiņu veikšana tajās nebūtu pamatota un lietderīga.  Tāpat atgādinām, ka iepirkumos, kas tiek veikti Publisko iepirkumu likuma 82.panta kārtībā, nav iespējams veikt grozījumus iepirkuma dokumentācijā (t.sk. iepirkuma līguma projektā), nepārtraucot pašu iepirkuma procedūru. |

12.06.2015.